Diari Oficial de la Generalitat Valenciana


Sumari del DOGV 5158, del 20-12-2005 (2005/13882)

DECRET 191/2005, de 16 de desembre, del Consell de la Generalitat, pel qual es modifica el Decret 97/1996, de 21 de maig, pel qual es varen adoptar mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2005/12/16/191/dof/vci/html**

### Dades del document

Número de DOGV
:   5158

Data del DOGV
:   20-12-2005

Secció del DOGV
:   I. DISPOSICIONS GENERALS

Número del document
:   2005/13510


Data del document
:   16-12-2005

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * cirurgia
    * sistema sanitari
    * política sanitària
    * legislació

DECRET 191/2005, de 16 de desembre, del Consell de la Generalitat, pel qual es modifica el Decret 97/1996, de 21 de maig, pel qual es varen adoptar mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana. [2005/X13959]
  
El Decret 97/1996, de 21 de maig, del Consell de la Generalitat, va adoptar una sèrie de mesures excepcionals amb l'objectiu de reduir les llistes d'espera en l'assistència sanitària dependents del que aleshores es denominava Servei Valencià de Salut, l'eficàcia de les quals ha pogut ser constatada durant estos anys perquè s'ha reduït molt significativament el nombre de pacients en espera d'una intervenció quirúrgica.
  
El mateix decret preveia la possibilitat per als ciutadans de ser atesos de patologies ordinàries per mitjà d'un dispositiu assistencial extraordinari a partir del compliment d'un període de 90 dies d'espera des de la inclusió en la llista d'espera de cada centre sanitari.
  
Este temps de demora previ a la inclusió en el programa de mesures disposat resultava molt adequat en la data de publicació del decret al·ludit, però durant estos últims anys la demora mitjana d'espera davant de patologies no urgents s'ha disminuït considerablement i el nivell d'exigència dels usuaris del sistema sanitari públic s'ha anat incrementant, per tant, es fa aconsellable revisar a la baixa el temps d'espera necessari per a dur a terme l'adopció de mesures extraordinàries que permeten la utilització d'altres recursos assistencials disponibles.
  
Per això, a proposta dels consellers d'Economia, Hisenda i Ocupació i de Sanitat, i prèvia deliberació del Consell de la Generalitat, en la reunió del dia 16 de desembre de 2005,
  
DECRETE
  
Article únic
  
Es modifica l'article 1 del Decret 97/1996, de 21 de maig, del Consell de la Generalitat, pel qual es varen adoptar mesures excepcionals per a eliminar les llistes d'espera quirúrgiques en el sistema sanitari de la Comunitat Valenciana, que queda redactat de la manera següent:
  
?Article 1
  
Els beneficiaris del dret a l'assistència sanitària que haja de ser prestada per l'Agència Valenciana de Salut que es troben en llista d'espera, pendents d'assistència quirúrgica per un termini superior a 60 dies, poden sol·licitar a l'Agència Valenciana de Salut la designació d'un centre privat que preste l'assistència?.
  
DISPOSICIÓ FINAL
  
Entrada en vigor
  
Este decret entra en vigor l'endemà de la publicació en el Diari Oficial de la Generalitat Valenciana.
  
València, 16 de desembre de 2005
  
El president de la Generalitat,
  
FRANCISCO CAMPS ORTIZ
  
El conseller d'Economia, Hisenda i Ocupació,
  
GERARDO CAMPS DEVESA
  
El conseller de Sanitat,


Còpia Permalink ELI